Амаль паўтара стагоддзі з галоўнай плошчы ўглядаецца вокнамі-байніцамі на крутабокія перакаты мураваная брама-званіца. Побач узвышаўся высокі храм Святога Міхаіла Архангела. Час зруйнаваў яго. Захавалася невялікая цагляная каплічка з мармуроваю плітою, на якой пад выбітай царскай каронай і абрэвіятурай “А II” віднеецца надпіс: “19 февраля 1861 г. в память освобождения Крестьян от крепостной зависимости”.